14 skoliere sterf tydens stormloop in KeniaArgieffoto President Uhuru Kenyatta van Kenia het Dinsdag opdrag gegee dat ondersoek ingestel word ná 14 skoliere tydens ŉ stormloop gesterf het. Minstens 39 skoliere is tydens die voorval beseer. Dickson Rayori, distrikswoordvoerder van die regering, het gesê die besonderhede van die ongeluk by Kakamega Primary School is nog nie duidelik nie. Rayori het aan dpa-nuusagentskap gesê hulle vermoed die kinders, tussen 10 en 11 jaar oud, het Maandag aan die einde van die skooldag by die trappe van die drieverdiepinggebou afgehardloop. Volgens plaaslike media het die trappe meegegee onder die gewig. Die president het sy meegevoel betuig aan die families van die kinders. Agt skoliere is in September verlede jaar dood en 57 beseer toe ŉ klaskamer by ŉ laerskool in Nairobi ineengestort het.